દીકરાની સગાઈ જ્ઞાતિની ચંદ્રિકા જોડે કરી ત્યારે રેવાશંકરે દીકરાને કન્યા બતાવી નહોતી. શી જરૂર ? બાકી દીકરાની-ચંદુની ઇચ્છા ખરી કે છોકરી જોડે વાત કરવી, સાથે ફરવું અને એકબીજાને ઓળખવાં. એક આખો દિવસ પણ એને માટે ઠેરવ્યો હતો પણ એ દિવસે રેવાશંકર એને કન્યા બતાવવાને બદલે શીતળાના રાઉન્ડમાં લઈ ગયા. હાંકનારો બળદના પૂંછડાં આમળતો હતો તે ઘડીએ ચંદુ ‘ચંદ્રિકા-ચંદ્રિકા’કરતો હતો. ઝૂરતો હતો અને રેવાશંકર મનમાં કુમળાં કાકડી જેવાં બાવડાંની સંખ્યા ગણતા હતા.